67. ΝΟΜΟΣ υπ’ αριθ. 582 της 15/18 Απρ. 1977 (ΦΕΚ Α’ 110) Περί προϋποθέσεων διορισμού Υφηγητών των Ιατρικών Σχολών εις Κλινικάς και Εργαστήρια Νοσηλευτικών Ιδρυμάτων Αθηνών, Πειραιώς και Θεσσαλονίκης. ΄Αρθρ. 1.-1.Υφηγηταί των Ιατρικών Σχολών προκειμένου να διορισθούν εις Πανεπιστημιακάς Κλινικάς και Εργαστήρια εγκατεστημένα εις Σανατόρια και λοιπά Νοσηλευτικά Ιδρύματα Ν.Δ/τος 2592/53 «περί οργανώσεως της ιατρικής αντιλήψεως» ή εις Νοσηλευτικά Ιδρύματα εν γένει Αθηνών, Πειραιώς και Θεσσαλονίκης δέον,είτε να εκπληρώσουν την υπό της παρ. 3 του άρθρ. 14 του Νόμ. 4053/1960 «περί οργανώσεως του Αντιφυματικού Αγώνος» επιβαλλομένην εις αυτούς υποχρέωσιν, είτε επί εν ημερολογιακόν έτος να μεταβαίνουν ανά 15νθήμερον εις Νοσηλευτικά Ιδρύματα λειτουργούντα εκτός των περιφερειών των Αθηνών, Πειραιώς και της Θεσ/νίκης, δυνάμεως άνω των 60 κλινών, προς διοργάνωσιν και εφαρμογήν προγράμματος εκπαιδευτικών σεμιναρίων, επιστημονικών διαλέξεων και κλινικής ή εργαστηριακής απασχολήσεως επί θεμάτων σχετιζομένων προς την ειδικότητά των.  Το πρόγραμμα τούτο δέον να είναι διαρκείας δύο συνεχών εργασίμων ημερών.  Αι λεπτομέρειαι εφαρμογής της διατάξεως ταύτης καθορίζονται δι’ αποφάσεως του Υπουργού Κοινωνικών Υπηρεσιών μετά γνώμην των Ιατρικών Σχολών. ΄Αρθρ. 2.-1.Υφηγηταί διορισθέντες εις θέσεις Νοσηλ. Ιδρυμάτων Αθηνών, Πειραιώς, Θεσσαλονίκης, μέχρι της δημοσιεύσεως του παρόντος, χωρίς να έχουν εκπληρώσει την υπό της παρ. 3 του άρθρ. 14 του Νόμ. 4053/60 υποχρέωσιν διδασκαλίας εις επαρχιακά Νοσηλευτικά Ιδρύματα, λογίζονται νομίμως εκ της απόψεως ταύτης διορισθέντες, εφ’ όσον εκπληρώσουν την θεσπιζομένην διά του άρθρ. 1 του παρόντος Νόμου υποχρέωσιν εντός δύο ετών από της ισχύος αυτού. Σελ. 158, 36 Τεύχος 661- Σελ. 80 34.Β.β.67 Προσωπικό Νοσηλευτικών Ιδρυμάτων 2.Υφηγηταί διορισθέντες κατά τα εν τη προηγουμένη παραγράφω των οποίων η θητεία έληξε πρό της δημοσιεύσεως του παρόντος ή λήγει ενωρίτερον των δύο ετών από ταύτης δεν δύνανται να διορισθούν εκ νέου εις θέσεις Νοσηλευτικών Ιδρυμάτων Αθηνών, Πειραιώς και Θεσσαλονίκης, εάν εξ υπαιτιότητός των δεν έχουν τοποθετηθή προς εκπλήρωσιν της διά της αυτής παραγράφου προβλεπομένης υποχρεώσεως. 3.Υφηγηταί οι οποίοι μέχρι της δημοσιεύσεως του παρόντος δεν έχουν εκπληρώσει την υποχρέωσιν της παρ. 3 του άρθρ. 14 του Νόμ. 4053/1960, δύνανται να διορισθούν εις θέσεις Νοσηλευτικών Ιδρυμάτων Αθηνών, Πειραιώς και Θεσσαλονίκης, υποχρεούμενοι όπως εντός 18 μηνών από του διορισμού των, εκπληρώσουν την κατά την παρ. 1 του παρόντος άρθρου υποχρέωσιν. 4.Υφηγηταί αρνούμενοι την εκπλήρωσιν της κατά τας παρ. 1, 2 και 3 του παρόντος άρθρου υποχρεώσεώς των ή εκπληρούντες ταύτην πλημμελώς ή διακόπτοντες την εκπλήρωσιν ταύτης μετά τον διορισμόν των, απολύονται διά πράξεως του αρμοδίου οργάνου. ΄Αρθρ. 3.-Εις τους μετακινουμένους, διά την οργάνωσιν και εφαρμογήν του υπό του άρθρ. 1 του παρόντος προβλεπομένου προγράμματος Υφηγητάς καταβάλλονται οδοιπορικά έξοδα και αποζημίωσις, διά τας ημέρας της εκτός έδρας παραμονής των, συμφώνως προς τας διατάξεις του τελευταίου εδαφίου της παρ. 3, του άρθρ. 14 του Νόμ. 4053/1960.Εις τους εκ τούτων εκπληρούντας την περί ής πρόκειται εις επαρχίαν υποχρέωσίν των παραλλήλως προς την υπηρεσίαν των εις έμμισθον παρά Νοσηλευτικώ Ιδρύματι θέσιν, καταβάλλονται μόνον οδοιπορικά έξοδα. ΄Αρθρ. 4.-Προκειμένου περί επικουρικών Καθηγητών ή Υφηγητών Ιατρικών Σχολών Πανεπιστημίων ημεδαπής ή αλλοδαπής δεν απαιτείται η από πενταετίας λήψις της οικείας ειδικότητος προς διεκδίκησιν θέσεως Διευθυντού Κλινικής Νοσοκομείων Ν.Δ. 2592/53. ΄Αρθρ. 5.-Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως. 